2024

Eventa 
 9 Ianuarii: Gabriel Attal ab hoc die primus minister Franciae meret, omnium usque hodie iuvenissimus, solus qui se homosexualem esse nuntiaverit.
 14 Ianuarii: Regnum Daniae a Margareta II hodie depositum filio eius Friderico X redditur.
 11 Februarii: Alexander Stubb praeses Finniae eligitur.
 7 Martii: Suecia tricesimus secundus socius Civitatibus Foederis Atlantici Septentrionalis accedit.
 13 Aprilis: Irania plus quam 300 missilia in Israël excutit. Plurima eorum ab Israël, eius sociis necnon Iordania intercipiuntur; aliqua stationes militares leviter laedunt. A partibus praecipitantibus autem puella quaedam graviter laeditur.
 16 Aprilis: Bursa vetus Hafniae saeculo decimo septimo exstructa flammis deletur.
 5 Iulii: Keir Starmer, praeses factionis Laboris, ab rege Carolo III primus minister regni Britanniarum nominatur.
 26 Iulii: Lutetiae ad ripas Sequanae Ludorum Olympiae dedicationis ceremonia datur.
 8 Augusti: In Bangladesa post seditionem studentium Mahometus Ionas ut Primus minister temporalis iusiurandum iurat.
 9 Octobris: Hurracanum Milton partem Floridae devastavit et 16 homines necavit. Tres miliones domiciliorum fluento electrico carebant.
 24 Octobris: Nova domus ornata Pompeiis invenitur.
 6 Novembris: Donaldus Trump iterum praeses Civitatum Foederatarum Americae eligitur; post Stephanum Grover Cleveland secundus est praeses, qui in Domum Albam post quattuor annos revertit.
 14 Novembris: Ingens corallium longitudine 34 metrorum iuxta Insulas Salomonis in mari invenitur. Hoc est maximum omnium coralliorum adhuc notorum.
 7 Decembris: Ecclesia Cathedralis Nostrae Dominae Parisiensis incendio anno 2019 graviter laesa solemniter reaperitur.
 8 Decembris: Post bellum civile undecim annos in Syria gestum, per quod sexties centena milia hominum necati sunt, rebelles dictatorem Baššār al-Asad depellunt.
 13 Decembris: Franciscus Bayrou a praeside rei publicae Emmanuele Macron primus minister Franciae nominatus est.
 20 Decembris: Magdeburgi in Germania medicus quidam Saudianus quinque homines necat et plus quam 200 vulnerat autocineto per forum celebre currens.
 24 Decembris: Speculatrum spatiale Parker ad celeritatem 700 000 km/h prope solis superficiem volavit, tantum 6.1 decies centena milia chiliometrorum abducens.

 Nati 

 Mortui 
 Mensis Ianuarii: Georgius De Simone scriptor Italicus; natus est anno 1932.
 16 Februarii: Alexius Navalnyj, politicus et corruptionis investigator Russicus, incarceratus in colonia urbana  in Russiae Iamalo-Nenetico sita; natus est anno 1976.
 24 Februarii: Lyn Hejinian, poeta Americana; nata est anno 1941.
 19 Maii: Ibraimus Ra’īsī, Iraniae praeses helicoptero in montibus Atropatenae Orientalis rupto perit; natus est anno 1960.
 13 Iulii: Ricardus Simmons, docens habilitatis physicae Americanus; natus est anno 1948.
 23 Decembris: Desideratus Bouterse, politicus Surinamicus; natus est anno 1945.
 29 Decembris: Iacobus (Jimmy) Carter, pristinus praeses Civitatum Foederatarum Americae; natus est anno 1924.